


PÁLYÁZATI FELHÍVÁS
A Pécsi Tudományegyetem Állam- és Jogtudományi Kara pályázatot ír ki
a 2026/2027-es tanév TAVASZI félévére
az Erasmus+ tanulmányi mobilitás programban való részvételre

A pályázat célja:
Célja, hogy lehetővé tegye oktatási, nyelvi és kulturális tapasztalatok megszerzését egy másik programországbeli felsőoktatási intézményben. A tanulmányi célú mobilitásnak elő kell segítenie a hallgató tanulmányi előmenetelét és személyes képességeinek fejlesztését.
Az Erasmus program keretében a pályázaton nyertes hallgatók lehetőséget kapnak Európai Uniós partneregyetemeink egyikén (kari pályázható helyek e pályázati kiírás végén) részképzésben részt venni. A partneregyetemen a hallgatóknak nem kell tandíjat fizetniük és a kint teljesített vizsgáik itthoni tanulmányi kötelezettségükbe beszámításra kerülnek.  
A mobilitás csak akkor valósulhat meg, ha a külföldi tanulmányokat a küldő intézmény elfogadja és azt a hallgató itthoni előmenetelébe 100%-ban (a PTE-s kreditszámokon) beszámítja.

A külföldi tanulmányi mobilitás időtartama: min. 63 nap– max. 150 nap
A tanulmányi mobilitásnak meg kell valósulnia: 2027.08.10-ig.
Ösztöndíj pénzneme: EURO
Ösztöndíj folyósítása: 90% elő – 10% utófinanszírozás

Az Erasmus+ program keretében külföldön teljesítő hallgatók:
· a fogadó intézményben nem fizetnek tandíjat;
· itthon is beiratkoznak, aktív hallgatói státuszt létesítenek, esetleges itthoni tandíjukat kifizetik és rendes ösztöndíjukat a külföldi tartózkodás idejére is megkapják;
· az abszolutóriumot nem szerzik meg, aktív hallgatói jogviszonyt tartanak fent a mobilitás befejezéséig;
· 100%-os kreditelismerés (a külföldön szerzett krediteket 100%-ban befogadja a PTE)
· A program/PTE/Küldő Kar garantálja a hallgatók számára a kint szerzett kreditek elismerését: a hallgató tanulmányi mobilitása alatt végzett tevékenységet a küldő intézménynek el kell fogadnia és teljes mértékben meg kell feleltetnie a tantervi struktúrának, így elkerülhető az esetleges csúszás, ami az egyik legnagyobb visszatartó erő a hallgatók körében.
· a támogatási szerződés megkötése kizárólag mindhárom fél által aláírt Tanulmányi szerződés (ún. Learning Agreement) megléte esetén lehetséges. A Learning Agreement-ben vállalt kurzusteljesítés és megfeleltetés mind a hallgató, mind az intézmények számára kötelező érvényű.
· Felhívjuk a figyelmét arra, hogy aláírt és a kar által elfogadott tanulmányi szerződés (ún. Learning Agreement) nélkül, valamint Kari PÖB/Külügyi Bizottsági döntés nélkül, és aláírt támogatási szerződés nélkül nem kezdhető meg a mobilitás, utólagos támogatási szerződéskötésre nincs lehetőség. Az egyetem a mobilitás kezdődátumát követően már nem utal ösztöndíjat, ha a felsorolt feltételek nem teljesültek.
Ki nyújthat be pályázatot?
Általános részvételi feltételek:
· a hallgató magyar állampolgár, vagy oklevélszerzésre irányuló tanulmányokat (Mester, Osztatlan, PhD) folytat az intézményben;
· kiutazás legkorábban a felsőoktatási tanulmányok első évében; (egy lezárt félévvel rendelkezik a kiutazáskor)
· abban a félévben, amelyben a mobilitás megvalósul, aktív hallgatói jogviszonnyal rendelkezik a PTE-n;
· a hallgató nyelvi kompetenciáinak ellenőrzése megtörténik az Európai Bizottság által elvárt módon; (online felmérés a kiválasztás után, illetve a hazaérkezés után)
· a hallgató vállalja, hogy az ösztöndíjprogram keretében a fogadó partnerintézmény kurzusai közül összesen min. 16 kreditértéket teljesít és a teljesített külföldi kurzusokat maradéktalanul elfogadtatja a kari KÁB-eljárás során a hazaérkezést követően;
· megfelel a karon meghirdetett pályázati követelményeknek.
Benyújtandó dokumentumok:
· önéletrajz (a mobilitás nyelvén, pl. angol)
· motivációs levél (a mobilitás nyelvén, pl. angol)
· a Tanulmányi Osztály által hitelesített kreditigazolás az előző 2 lezárt félévről (elsős hallgató esetében 1 félévről)
· nyelvvizsga bizonyítvány(ok) másolata
· igazolás egyéb tudományos vagy közösségi tevékenységről (opcionális)
· témavezetői ajánlás (kizárólag PhD hallgatók esetében)

Az Erasmus+ program szabályai szerint minden hallgató legfeljebb 12 hónapra kaphat Erasmus státuszt képzési szintenként (részképzés és szakmai gyakorlat összesen), így ha a pályázó jelenlegi képzési szintjén korábban részt vett Erasmus részképzésben és/vagy szakmai gyakorlatban, de nem használta ki a 12 hónapos Erasmus időtartamot, akkor újra pályázhat. Azok a mester vagy doktori képzésben részt vevő hallgatók is pályázhatnak, akik a korábbi képzési szinte(ke)n már voltak Erasmus-hallgatók.
 
Az ösztöndíj mértéke:
A végleges ösztöndíjak napra pontosan kerülnek kiszámításra a benyújtott három fél által aláírt tanulmányi szerződés alapján. 
Az Erasmus+ támogatást elnyert hallgatók ösztöndíja két fő részből áll: 
· alaptámogatás (havi átalány ösztöndíj) és
· egyszeri és egy összegű utazási támogatás.
A napra pontosan számolt ösztöndíj összege függ a mobilitási időszak hosszától és a célországtól.


Alaptámogatás
A 2026/2027-es tanévben aktuális havi alapösztöndíjak összege országonként: 
	Fogadó ország
	Havi ösztöndíj ráta

	Magasabb megélhetési költségű országok 
Ausztria, Belgium, Ciprus, Cseh Köztársaság, Észtország, Finnország, Franciaország, Görögország, Hollandia, Lettország, Írország, Málta, Németország, Norvégia, Olaszország, Portugália, Spanyolország, Szlovákia, Szlovénia 
	600 € / hó 

	Alacsonyabb megélhetési költségű országok 
Észak-Macedónia, Horvátország, Lengyelország, Litvánia, Románia, Szerbia, Törökország 
	540 € / hó 

	Rendkívüli támogatás: Erasmus+ esélyegyenlőségi támogatás1 
	+250 € / hó 



Tengerentúli Mobilitási pályázás esetén a Pannónia Ösztöndíjprogram áll rendelkezésre! Európai Uniós Országokba történő mobilitás esetén az Erasmus Bizottság fenntartja a jogot arra, hogy a Pannónia Ösztöndíjprogram keretének kimerüléséig átsorolja a hallgatói pályázatokat magasabb ösztöndíjkategóriába a hallgató tanulmányi és közéleti teljesítménye alapján.

Utazási támogatás
Az utazási támogatás egyszeri, egy összegű támogatás, kalkulációja a küldő és fogadó intézmény székhelye (MINDEN esetben Pécs város) közötti légvonalbeli távolság alapján történik, az Európai Bizottság hivatalos kalkulációs felületének használatával. https://erasmus-plus.ec.europa.eu/resources-and-tools/distance-calculator
Az utazási támogatás összege zöld utazási forma esetén magasabb, abban az esetben, ha a teljes oda-vissza utazás fenntartható eszközzel történik. Ennek megfelelően az utazási támogatás mértéke a következő:
	Távolság
	Utazási támogatás
	Utazási támogatás (Zöld utazás)

	0–99 km
	0 €
	56 €

	100–499 km
	0 €
	285 €

	500–1 999 km
	309 €
	417 €

	2 000–2 999 km
	395 €
	535 €

	3 000–3 999 km
	580 €
	785 €

	4 000–7 999 km
	1 188 €
	1 188 €

	8 000–19 999 km
	1 735 €
	1 735 €


Zöld utazási támogatás
Zöld utazásnak tekinthető: a vonat, a busz, a telekocsi, a kerékpár és (más fenntartható utazási eszközzel kombinálva) a hajó. A repülőgép, személygépkocsi egyedüli utazóként, elektromos autó NEM tekinthető zöld utazásnak.
2024-től 500 km alatti utazások esetén fő szabály, hogy a résztvevők csak környezetkímélő közlekedési eszközzel utaznak.
Zöld utazási támogatás esetén a benyújtandó dokumentumok köre kibővül: utazási dokumentumokkal (vonatjegy; buszjegy; stb.), amely alapján megállapítható(ak) az utazás időpontja(i); személygépkocsival történő utazás esetén pedig a kiutazó által aláírt büntetőjogi nyilatkozatra is szükség van, amely tartalmazza a személygépkocsiban utazó nyertes pályázók névsorát.
EURÓ ALAPÚ ÖSZTÖNDÍJ KIFIZETÉS
Az esélyegyenlőségi támogatás külön igénylés alapján történik.
https://erasmusplusz.hu/erasmus_kiegeszito_tamogatasok_hallgatoknak/eselyegyenlosegi-kiegeszito-tamogatas
Felhívjuk a pályázó hallgatók figyelmét, hogy az ösztöndíj nem fedezi a külföldi tartózkodás során felmerülő összes költséget, azt más forrásokból kiegészíteni szükséges.

A pályázat benyújtásának határideje és módja:
A pályázat beadásának határideje: 2026.10.08. (csütörtök) napjának 15:00 órája, a Neptun felületén. A pályázati űrlap a Neptun felületén, a Kérvények menüpontban érhető el.
Segédlet a kérvény kitöltéséhez
A pályázatról bővebb információt Bodor Katalin, kari külkapcsolati koordinátor, ad (bodor.katalin@ajk.pte.hu).
A pályázat előkészítése során ellenőrizze a partneregyetemek honlapjain a kurzuskínálatot, tájékozódjon arról, hogy milyen nyelven és milyen képzési szinten (alap- vagy mesterképzés) hirdetnek kurzusokat.

A benyújtott pályázatok elbírálása:
A benyújtott pályázatokat a Kar által felállított szakmai bizottság, a Nemzetközi Kapcsolatok, valamint Pályázati és Ösztöndíjügyek Bizottsága bírálja el.

A hiányos, feltételeknek nem megfelelő vagy határidő után érkező pályázatokat 
nem áll módunkban elfogadni. A pályázat pozitív elbírálása a rendelkezésre álló források függvénye!
A kar elbírálási pontrendszere
A pályázatok értékelésénél irányadó szempontok:
I. Tanulmányi eredmény: maximum 20 pont
II. Szóbeli meghallgatáson nyújtott teljesítmény: maximum 30 pont
III. Nyelvvizsgák: maximum 10 pont
IV. Szakmai és tudományos tevékenység: maximum 20 pont
V. Közéleti, sport és egyéb tevékenység: maximum 20 pont
Elérhető maximális pontszám: 100 pont

I. Tanulmányi eredmény:
A pályázat benyújtását megelőző két szemeszter tanulmányi eredményének (korrigált kreditindex) számtani átlaga alapján.
	Korrigált kreditindex

	4,91- : 20 pont
	3,91-4,0: 10 pont

	4,81-4,9: 19 pont
	3,81-3,9: 9 pont

	4,71-4,8: 18 pont
	3,71-3,8: 8 pont

	4,61-4,7: 17 pont
	3,61-3,7: 7 pont

	4,51-4,6: 16 pont
	3,51-3,6: 6 pont

	4,41-4,5: 15 pont
	3,41-3,5: 5 pont

	4,31-4,4: 14 pont
	3,31-3,4: 4 pont

	4,21-4,3: 13 pont
	3,21-3,3: 3 pont

	4,11-4,2: 12 pont
	3,11-3,2: 2 pont

	4,01-4,1: 11 pont
	3,01-3,1: 1 pont



II. Nyelvvizsga
1. nyelv
Középfokú ’C’ típusú nyelvvizsga: 3 pont
Felsőfokú ’A’ vagy ’B’ típusú nyelvvizsga: 4 pont
Felsőfokú ’C’ típusú nyelvvizsga: 5 pont
2. nyelv
Középfokú ’A’ vagy ’B’ típusú nyelvvizsga: 2 pont
Középfokú ’C’ típusú nyelvvizsga: 3 pont
Felsőfokú ’A’ vagy ’B’ típusú nyelvvizsga: 4 pont
Felsőfokú ’C’ típusú nyelvvizsga: 5 pont

III. Szóbeli meghallgatáson nyújtott teljesítmény:
A szóbeli meghallgatáson a PÖB a pályázó szóbeli nyelvi kompetenciáit, szakmai felkészültségét, motivációját és a pályázat feltételrendszerével kapcsolatos tájékozottságát értékeli. Összesen: 30 pont

IV. Szakmai és tudományos tevékenység:
Az elérhető maximális részpontszám 20 pont. Adott versenyen való részvétel és helyezés vagy különdíj megszerzése esetén csak a magasabb pontértékkel járó teljesítmény vehető figyelembe. Az OTDK esetében egyfelől a pályázói részvételért vagy helyezésért, másfelől az opponensi részvételért vagy díjért járó pontszámok összeadhatók.
	Teljesítmény
	Pontérték

	a)
	OTDK I. helyezés
	15

	b)
	OTDK II. helyezés
	12

	c)
	OTDK III. helyezés
	10

	d)
	OTDK különdíj
	8

	e)
	OTDK legjobb opponens díj
	6

	f)
	Pályázói részvétel az OTDK-n
	4

	g)
	Dolgozat opponálása az OTDK-n
	2

	h)
	Tanszéki demonstrátori tevékenység a pályázat beadását megelőző két félévben
	4

	i)
	A pályázat beadását megelőző két félévben megjelent tudományos publikáció
	1,5 pont/publikáció,
de max. 15

	j)
	Nemzeti Felsőoktatási Ösztöndíj
	10

	k)
	Országos szakmai/tudományos versenyen elért I. helyezés
	8

	l)
	Országos szakmai/tudományos versenyen elért II. helyezés
	6

	m)
	Országos szakmai/tudományos versenyen elért III. helyezés vagy különdíj
	4

	n)
	Országos szakmai/tudományos versenyen való részvétel
	2

	o)
	Regionális vagy helyi szakmai/tudományos versenyen elért I. helyezés
	5

	p)
	Regionális vagy helyi szakmai/tudományos versenyen elért II. helyezés
	3

	q)
	Regionális vagy helyi szakmai/tudományos versenyen elért III. helyezés
	2

	r)
	Regionális vagy helyi szakmai/tudományos versenyen való részvétel
	1

	s)
	Nemzetközi perbeszédversenyen vagy egyéb szakmai versenyen elért helyezés vagy különdíj
	15

	t)
	Nemzetközi perbeszédversenyen vagy egyéb szakmai versenyen való részvétel
	8

	u)
	Országos tudományos publikációs pályázaton elért I. helyezés
	12

	v)
	Országos tudományos publikációs pályázaton elért II. helyezés
	10

	w)
	Országos tudományos publikációs pályázaton elért III. helyezés
	8



A k)-w) szempontok esetében a pontérték akkor adható meg, ha az érintett verseny felhívása nyilvánosan meghirdetésre került.

V. Közéleti, sport és egyéb tevékenység
Az elérhető maximális részpontszám 10 pont. Egyidejű ÓNSZ-tagság és ÓNSZ tisztségviselés esetén, illetőleg egyidejű TDK titkári tisztség és TDK tagság csak a magasabb pontértékű státusz vehető figyelembe.

	Tagság, tisztség vagy tevékenység
	Pontérték

	a)
	ÁJK Hallgatói Önkormányzat elnöke vagy elnökhelyettese
	4

	b)
	ÁJK Hallgatói Önkormányzat elnöki megbízott, referens
	3

	c)
	Hallgatói képviselő
	2

	d)
	ÓNSZ alelnök
	4

	e)
	ÓNSZ tagozatvezető
	3

	f)
	ÓNSZ tagság
	2

	g)
	TDK titkár
	3

	h)
	TDK-tagság
	1

	i)
	ELSA, FÉK, Fúzió, Sportolaw elnökségi tag
	2

	j)
	ELSA, FÉK, Fúzió, Sportolaw tagság
	1

	k)
	Media Iuris főszerkesztő
	2

	l)
	Media Iuris szerkesztő
	1

	m)
	Díjazott nemzetközi sportteljesítmény
	5

	n)
	Díjazott országos sportteljesítmény
	3

	o)
	Díjazott vármegyei sportteljesítmény
	2





Pályázható partnerek listája
2026/2027 tavasz
	Partneregyetem neve
	Partner
országa
	Partner
kódja
	PhD
hallgató is utazhat
	Hallgatók
száma

	
	
	
	
	

	Universität Graz
	Austria
	A GRAZ01
	 
	2

	Georg-August Universität Göttingen
	Germany
	D GOTTINGEN01
	 
	2

	Philipps Universität Marburg
	Germany
	D MARBURG01
	 
	2

	University of Potsdam
	Germany
	D POTSDAM01
	 
	2

	Universitat Regensburg
	Germany
	D REGENSB01
	 
	2

	Universität Trier
	Germany
	D TRIER01
	 
	2

	Universidad de Extremadura (spanyol B2 nyelvtudás)
	Spain
	E BADAJOZ01
	 
	2

	Universidad de La Coruna (spanyol B2 nyelvtudás)
	Spain
	E LA-CORU01
	x
	4

	Universidad de Santiago de Compostela (spanyol B2 nyelvtudás)
	Spain
	E SANTIAG01
	 
	2

	Universidad Pablo De Olavide (spanyol B2 nyelvtudás)
	Spain
	E SEVILLA03
	 
	3

	CY Cergy Paris Université (francia B2 nyelvtudás)
	France
	F CERGY-P11
	 
	1

	Université Paris Nanterre (francia B2 nyelvtudás)
	France
	F PARIS010
	x
	2

	University of Rennes (francia B2 nyelvtudás)
	France
	F RENNES01
	 
	1

	Université Francois Rabelais Tours (francia B2 nyelvtudás)
	France
	F TOURS01
	 
	6

	National and Kapodistrian University of Athens
	Greece
	G ATHINE01
	 
	1

	Josip Juraj Strossmayer University of Osijek
	Croatia
	HR OSIJEK01
	x
	2

	University of Split
	Croatia
	HR SPLIT01
	x
	1

	University of Rijeka
	Croatia
	HR RIJEKA01
	x
	4

	Universitá di Bologna
	Italy
	I BOLOGNA01
	x
	1

	Universitá Degli Studi di Cagliari
	Italy
	I CAGLIAR01
	 
	1

	Vilnius University
	Lithuania
	LT VILNIUS01
	x
	2

	Mykolo Romerio Universitetas
	Lithuania
	LT VILNIUS06
	 
	4

	INHolland University of Applied Sciences
	The Netherlands
	NL S-GRAVES37
	 
	2

	Tilburg University
	The Netherlands
	NL TILBURG01
	
	2

	Universidade de Minho
	Portugal
	P BRAGA01
	x
	3

	University of Lodz
	Poland
	PL LODZ01
	 
	2

	University of Wroclaw
	Poland
	PL WROCLAW01
	x
	2

	Universitatea Babes-Bolyai Cluj-Napoca
	Romania
	RO CLUJNAP01
	 
	2

	Universitatea Sapientia Cluj-Napoca
	Romania
	RO CLUJNAP07
	 
	3

	University of Maribor
	Slovenia
	SI MARIBOR01
	 
	1




Megjegyzés: az egyetemek idegen nyelvű kurzuskínálatáról az egyetemek honlapjain található információ. A fogadó ország nyelvének B2 szintű ismerete javasolt a következő országokba utazóknak: Franciaország, Spanyolország.

